"Lunglei Bawrhsap thar Pu R. Lalṭhazuala'n a hna zawmin, pisa a luah ṭan","1115/2024-2025 2024 Vawkhniahzawn thla ni 9: Lunglei District Deputy Commissioner (DC/Bawrhsap) thar Pu R. Lalṭhazuala, MCS chuan nimin July ni 8, 2024 (Thawhṭanni) khan Pi Ramdinliani, IAS hnen aṭanga charge lain, Lunglei District Bawrhsap hna a zawm. Pu R. Lalṭhazuala hi Zonuam, Aizawlah chhungkuain an khawsa mek a. Jadavpur University, Kolkata aṭangin Bachelor of Engineering (Electrical) a zo va. Kum 2003 batch Mizoram Civil Service officer niin, kum 2009-ah Senior Grade, kum 2014-ah Junior Administrative Grade leh kum 2020-ah Selection Grade-ah a kai chho va. SDyM/BDO/SDO(C) Vairengte, Bilkhawthlir, Hnahthial-ah te lo awm tawhin, Mizoram Civil Secretariat-ah department hrang hrang - Home, DP&AR, GAD, Health, RD, etc. hnuaiah te hna pawimawh hrang hrang a lo chelh tawh bawk a. Rural Development Department Director hna a chelh lai aṭangin Lunglei DC-ah hian lo sawn a ni. Lunglei District Bawrhsap thar chuan District mipuite chibai bukin, District hmasawn nan theih tawp chhuah a tum thu a sawi a. District mipuite, tlawmngai pawl, kohhran, chanchinbu mite leh sawrkar department hrang hrangte ṭawiawmna leh thawhpuina ngenin, a ṭulna apiangah fin chhuah ṭhin turin a chah a ni. Attachment Loading attachment...",Dated: 9 th Jul 24 3:17 PM,https://dipr.mizoram.gov.in/post/lunglei-bawrhsap-thar-pu-r-lalhazualan-a-hna-zawmin-pisa-a-luah-an